बीजिंग: भारतीय सेना को लेकर हमेशा से चीन गरमाया हुआ नजर आता है औऱ साथ ही आए दिन भारत पर आरोप गढ़ता रहता है। गुरुवार को चीन की ओर से दावा किया गया है कि भारत का एक ड्रोन (UAV) उसके एयरस्पेस में घुसा व क्रैश हो गया। ये मामला तब सामने आया है जब 11 दिसंबर को चीन के विदेश मंत्री भारत दौरे पर आने वाले हैं। चीन के वेस्टर्न कमांड ज्वाइंट स्टाफ डिपार्टमेंट के डिप्टी हेड झांग शुइली का कहना है कि भारतीय यूएवी ने हाल ही में चीन के एयरस्पेस में घुसपैठ की है।